### Resumé

Med baggrund i den grønne omstilling og Sydtrafiks udbud af busdriften på regionalruterne, skal busdepotet i [adresse] fra juli 2026 huse yderligere 10-12 eldrevne busser. Dette medfører et behov for at få indlagt 1200 ekstra Ampere i busdepotet.

Der søges anlægsbevilling på 1,65 mio. kr. til yderligere 1200 Ampere til busdepotet.

### Sagsfremstilling

Busdepotet i [adresse] blev i 2022 opført med 2200 Ampere indlagt til dækning af behovet hos 31 eldrevne busser. Herudover har busdepotet huset 10-12 dieseldrevne busser til betjening af visse regionale ruter.

Den grønne omstilling medfører, at de øvrige busser i busdepotet konverteres til elbusser. Fra juli 2026 skal busdepotet huse yderligere 10-12 elbusser (Tidebus og Keolis) til betjening af de regionale busruter, hvilket betyder, at der er behov for opgradering med yderligere 1200 ampere på anlægget.

### Økonomi

![](data:image/jpeg;base64...)

![](data:image/jpeg;base64...)

**Opsummering af de bevillingsmæssige konsekvenser**

Sagen medfører at der gives anlægsbevilling og afsættes rådighedsbeløb på 1,65 mio. kr. fordelt med 0,848 mio. kr. i 2025 og 0,802 mio. kr. i 2026 til at etablere ekstra ampere til Busdepotet. Beløbet finansieres af en lejeforhøjelse på driften over 18 år fra 1. juli 2026, beregnet med kommunekredits gældende rentesats. Dog således at finansiering og ramme lånes af Pulje til Infrastruktur i 2025 og 2026 mod at lejeforhøjelsen tilgår puljen, på samme måde som den oprindelige sag om etablering af busdepot, godkendt i BY d. 28. april 2021 sag 81.

**Høring**

Centralt Budget har ingen bemærkninger af bevillingsmæssig karakter.

### Klima og resiliensvurdering

Elbusser indgår i den grønne omstilling af transportsektoren, og er mere energieffektive end busser, der kører på fossilt brændstof. Elbusser er markant mere støjsvage end dieselbusser, hvilket bidrager til et bedre bymiljø og mindre støjforurening. Elbusser udleder ikke partikler under drift, hvilket biddrager til forbedret luftkvalitet i byerne.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** de bevillingsmæssige konsekvenser godkendes, jf. bevillingsskema under afsnittet økonomi.

### Beslutning

Anbefalet.